หนูไม่เคยทานยาคุมมาก่อนเลยน่ะ หนูเริ่มซื้อยาคุมมาทานเอง ครั้งแรก เป็นยาคุมยี่ห่อพรีมค่ะ คือว่าประจำเดือนหนูมาวันที่ 5-12 ค่ะ หลังจากหมดประจำเดือนจะมีเลือดสีน้ำตาลออกจากช่องคลอดค่ะ มาเรื่อยๆทุกวัน บางวันมาน้อย บางวันมามาก แต่เมื่อวันที่29 จากเลือดที่เป็นสีน้ำตาล ก็เป็นสีแดงสด มาเหมือนเป็นประจำเดือนเลยค่ะ ไม่มีอาการอะไรน่ะค่ะ แต่ก่อนหน้านั้น มีวันนึง ที่เวียนหัวค่ะ อาการนี้ เป็นอาการอะไรมั้ยค่ะ
สวัสดีค่ะ หากประจำเดือนมา แล้วได้เริ่มทานยาคุมกำเนิดแผงแรก ภายในไม่เกิน 5 วัน นับจากวันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันทีค่ะและเมื่อทานยาคุมกำเนิดแล้ว ได้เกิดมีเลือดสีน้ำตาลออกมาทุกวัน มากบ้างน้อยบ้าง ก็น่าจะเป็นเลือดที่เกิดจากผลข้างเคียงของยาคุมกำเนิดได้ค่ะส่วนในวันที่ 29 ก.ย. ที่ได้มีเลือดสีแดงออกมา หากอยู่ในช่วงที่กำลังทานยาคุมที่เป็นเม็ดแป้ง (สำหรับชนิด 28 เม็ด) หรืออยู่ในช่วงเว้นระยะการทานยาคุม 7 วัน ก็น่าจะเป็นเลือดประจำเดือนได้ค่ะ ซึ่งก็ถือว่าปกติดีสำหรับอาการเวียนหัวในช่วงก่อนหน้านั้น ก็อาจเกิดจากผลข้างเคียงของยาคุมได้ หรือเกิดจากสาเหตุอื่นๆ เช่น การมีความเครียด นอนพักผ่อนไม่พอ เมารถ อาหารเป็นพิษ เป็นต้น ซึ่งหากอาการหายไปแล้ว ก็ไม่จำเป้นต้องทำอะไรค่ะเมื่อทานยาคุมจนครบ 28 เม็ดแล้ว หรือทานครบ 21 เม็ด และเว้นระยะไปครบ 7 วันแล้ว ก็ให้เริ่มทานยาคุมแผงใหม่ได้เลยค่ะ แต่หากการทานยาคุมในแผงใหม่ ยังคงมีเลือดสีน้ำตาลออกมาเรื่อยๆ อีก แนะนำว่าอาจต้องพิจารณาเปลี่ยนยี่ห้อยาคุมกำเนิดค่ะ เพราะหากปล่อยให้มีเลือดไหลบ่อยๆ อาจส่งผลทำให้เกิดภาวะโลหิตจางตามมาได้ค่ะ